Epulones

δεξιά|μικρογραφία|Η θεά Εστία (Vesta) ή η Ομόνοια (Concordia) τείνει μια φιάλη (patera), το έμβλημα των epulones.

Οι epulones (Λατινικά σημαίνει «εορταστές»· ενικός: epulo) ήταν μια θρησκευτική οργάνωση της Αρχαίας Ρώμης. Διοργάνωναν εορτές και δημόσια συμπόσια με αγώνες και παιχνίδια (ludi). Αποτελούσαν έναν από τους τέσσερις μεγάλους συλλόγους (quattuor amplisima collegia) των αρχαίων Ρωμαίων ιερέων. 

 Ίδρυση και επιρροή 
μικρογραφία| Επιγραφή στην πυραμίδα του Κέστιου, που σημειώνει ότι ο Γάιος Κέστιος (1ος αι. π.Χ.) ήταν μέλος του συλλόγου των Eορταστών (), και ένας από τους septemviri Epulonum ().

Ο σύλλογος ιδρύθηκε το 196 π.Χ. λόγω νόμου, που ψηφίστηκε από τον Γάιο Λικίνιο Λούκουλλο.   Η ανάγκη για έναν τέτοιο σύλλογο προέκυψε, καθώς οι ολοένα και πιο περίτεχνες εορτές απαιτούσαν ειδικούς να επιβλέπουν την οργάνωσή τους.  Είχαν την αποστολή να παρακολουθούν και να διαχειρίζονται συμπόσια, γνωστά ως epulum, που ήταν αφιερωμένα στους θεούς.   Ένα σημαντικό συμπόσιο ήταν το epulum Jovis, που ήταν αφιερωμένο στον Δία (Jupiter).  Παλαιότερα αυτά τα συμπόσια διοικούνταν από τους αρχιερείς (pontifex). 

Υπήρχαν τέσσερις μεγάλοι σύλλογοι (quattuor amplisima collegia) αρχαίων Ρωμαίων ιερέων. Οι δύο πιο σημαντικοί ήταν ο σύλλογος των αρχιερέων και ο σύλλογος των οιωνοσκόπων (augur). Ο τέταρτος ήταν των δεκαπέντε ανδρών των ιεροπραξιών (quindecimviri sacris faciundis )και ο τρίτος σύλλογος ήταν οι εορταστές (epulones). Τα καθήκοντά τους να οργανώνουν τις εορτές και τα δημόσια συμπόσια για αγώνες και παιχνίδια (ludi) εκτελούνταν παλαιότερα από τους αρχιερείς. 

Ο σύλλογος των εορταστών ιδρύθηκε πολύ μετά, αφότου οι πολιτικές μεταρρυθμίσεις είχαν ανοίξει τα αξιώματα και τα περισσότερα ιερατεία στους πληβείους, οι οποίοι ήταν επομένως επιλέξιμοι από την ίδρυσή του.  Αρχικά υπήρχαν 3 epulones,  αλλά αργότερα ο αριθμός τους αυξήθηκε σε 7 από τον Σύλλα.  Ως εκ τούτου ήταν επίσης γνωστοί ως οι επτά άνδρες των συμποσίων θυσίας (septemviri epulonum). 

Η φιάλη (patera) ήταν το ιερό κύπελλο, που χρησιμοποιούσαν οι epulones.  Ήταν ρηχό με ανασηκωμένο κέντρο, έτσι ώστε όταν κρατιέται στην παλάμη, ο αντίχειρας μπορεί να τοποθετηθεί στο ανυψωμένο κέντρο χωρίς να βεβηλώνεται η σπονδή, καθώς χύνεται στην ιερή φωτιά (focus). Η φιάλη ήταν το ιδιαίτερο έμβλημα των epulones. Το δισκάριο (paten) που χρησιμοποιούν σήμερα οι ρωμαιοκαθολικοί ιερείς, παραλείπει το ανυψωμένο κέντρο.

 Αναφορές 

 Εξωτερικοί σύνδεσμοι 
 Ιστότοπος Lacus Curtius: Epulones from William Smith, A Dictionary of Greek and Roman Antiquities, John Murray, Λονδίνο, 1875.
 Ρωμαίοι Δικηγόροι
 religio Romana: Patera
 Epulones 

Κατηγορία:Ρωμαϊκή θρησκεία